Elizabeth Olsen

Elizabeth Chase Olsen (s. 16. helmikuuta 1989 Los Angeles, Kalifornia) on yhdysvaltalainen näyttelijä.  Hän on näyttelijä- ja muotisuunnittelijakaksosten Mary-Kate ja Ashley Olsenin nuorempi sisar.

Olsen näytteli pientä roolia televisioelokuvassa How the West Was Fun vuonna 1994, jossa hänen sisarensa esittivät pääosaa. Hän aloitti näyttelemisen elokuvissa vuonna 2011 ja teki läpimurtonsa samana vuonna elokuvassa Martha Marcy May Marlene. Rooli toi Olsenille monia kriitikkopalkintoja ja -ehdokkuuksia. Olsen esiintyi jatkossakin pienen budjetin independent-elokuvissa, kuten Liberal Arts (2012), Kill Your Darlings (2013) ja Very Good Girls (2013), kunnes sai roolin suuremman luokan elokuvasta Godzilla (2014). Olsen valittiin vuonna 2014 esittämään sarjakuvahahmo Wanda Maximoffia Marvel Cinematic Universen elokuvissa. Hahmo nähtiin ensi kerran Captain America: The Return of the First Avengerin (2014) lopussa, jonka jälkeen Olsen on esittänyt hahmoa elokuvissa Avengers: Age of Ultron (2015), Captain America: Civil War (2016), Avengers: Infinity War (2018), Avengers: Endgame (2019). Disney+-sarjassa WandaVision (2021) hahmosta tuli ensi kertaa Purppuranoita, jona hän esiintyi myös elokuvassa Doctor Strange in the Multiverse of Madness (2022).

Olsen on kirjoittanut lastenkirjan aviopuolisonsa Robbie Arnettin kanssa. Kirja julkaistiin vuonna 2022 nimellä Hattie Harmony: Worry Detective.

 Yksityiselämä 
Olsen syntyi vuonna 1989 Los Angelesissa, Kaliforniassa. Hänen vanhempansa ovat Jarnette Jones ja David Olsen. Hän on nuorina elokuvatähdiksi nousseiden kaksosten, Mary-Kate ja Ashley Olsenin, nuorempi sisar. Olsen paljasti kesäkuussa 2021, että hän on naimisissa muusikko Robbie Arnettin kanssa. Olsen on ollut ateisti 13-vuotiaasta lähtien.

 Filmografia 
Elokuvat Vuosi Suomenkielinen nimi Alkuperäinen nimi Rooli Huomioita 1994 How the West Was Fun tyttö autossa televisioelokuva 2011 Martha Marcy May Marlene Martha Peace, Love and Misunderstanding Zoe Silent House Sarah 2012 Red Lights Sally Owen Liberal Arts Zibby 2013 Kill Your Darlings Edie Parker Very Good Girls Gerry In Secret Thérèse Raquin Oldboy Marie Sebastian 2014 Captain America: The Return of the First Avenger Captain America: The Winter Soldier Wanda Maximoff kreditoimaton cameo Godzilla Elle Brody 2015 Avengers: Age of Ultron Wanda Maximoff I Saw the Light Audrey Williams 2016 Captain America: Civil War Wanda Maximoff 2017 Ingrid Goes West Taylor Sloane Wind River Jane Banner Kodachrome Zooey 2018 Avengers: Infinity War Wanda Maximoff 2019 Avengers: Endgame 2022 Doctor Strange in the Multiverse of Madness Wanda Maximoff / Purppuranoita, Wanda Maximoff (Maa-838) 

Televisiosarjat Vuosi Suomenkielinen nimi Alkuperäinen nimi Rooli Huomioita 2016 Historiaa hiprakassa Drunk History Norma Kopp Jakso: ”Siblings” 2017 HarmonQuest Stirrip Jakso: ”The Keystone Obelisk” 2018–2019 Sorry For Your Loss Leigh Shaw päärooli; myös vastaavana tuottajana 2021 WandaVision Wanda Maximoff / Purppuranoita minisarja; päärooli Marvel Studios: Assembled oma itsensä Jakso: ”Näin tehtiin WandaVision” 2023 Love and Death Candy Montgomery minisarja; päärooli 2023–2024 What If...? Wanda Maximoff / Purppuranoita / Wanda-Merlin 2 jaksoa; äänirooli 2025 Marvel Zombies zombi-Wanda Maximoff / Punainen Kuningatar / Kuolleiden kuningatar 3 jaksoa; äänirooli

 Lähteet 

 Aiheesta muualla 





Luokka:Yhdysvaltalaiset näyttelijät
Luokka:Vuonna 1989 syntyneet
Luokka:Amerikanenglantilaiset
Luokka:Amerikannorjalaiset
Luokka:Elävät henkilöt